ועדת הכספים, כנסת 25, פרוטוקול מספר 40, 2023-01-25 00:00

ינון אזולאי: בוקר טוב

ינון אזולאי:  אני מתכבד לפתוח את ישיבת ועדת הכספים

ינון אזולאי:  היום יום רביעי, ג' בשבט התשפ"ג, 25 בינואר 2023, ערב ד' בשבט, הילולה של הבאבא סאלי, רבי ישראל אבוחצירה, זכותו תגן עלינו

ינון אזולאי:  כל הציבור מוזמן לפקוד את קברו בצורה זהירה ובטוחה ולהתפלל ושייענו התפילות שלנו ברצון

ינון אזולאי:  ולדימיר, אם אתה רוצה לדעת מתי אני מגיע, בשמחה נלך ביחד

ינון אזולאי:      היום ה-30 של הרב דרוקמן

ינון אזולאי:  שזכות הצדיקים תעמוד לנו בעזרת השם

ינון אזולאי:      הנושא שעל סדר היום הוא הצעה לדיון מהיר בנושא מדיניות חדשה של רשות המיסים שתקשה על הציבור לקבל החזרי מס ותביא לסגירת חברות טכנולוגיה העוסקות בתחום החזרי מס

ינון אזולאי:      אני לא רוצה להתעכב אלא להתחיל את הדיון

ינון אזולאי:  את הדיון המהיר הגשנו חבריי ואני

ולדימיר בליאק: אני לא הצטרפתי באופן רשמי כי לא הספקתי

ינון אזולאי: אני יודע שבוועדה תמיד הנושאים האלה חשובים לך

ינון אזולאי:  אתה גם מכיר את זה מקרוב טוב מאיתנו

ינון אזולאי:      פנו אלינו אזרחים וגם יועצי מס אבל עצם זה שאזרחים פונים – וחשוב לי שהאזרחים פונים – כי מקשים עליו

ינון אזולאי:  אם עד עכשיו הוא היה עושה את הפעולה במסרון, היום צריך להיכנס לאזור האישי

ינון אזולאי:  אגב, אני אגיד לך שאני לא יודע עדיין איך להיכנס לאזור האישי

ינון אזולאי:  פעם שמתי את האזור האישי שלי ועכשיו כל פעם אני מחפש את הקוד

ינון אזולאי:  לצערנו זה עדיין מסורבל

ולדימיר בליאק: אני חייב להגיד שלפני כמה ימים מישהו ביקש ממני לעזור לו, לפתוח לו "יוזר" באזור האישי

ולדימיר בליאק:  התחזיתי לרואה חשבון כפי שהייתי פעם

ולדימיר בליאק:  ניסיתי להתקדם ואחרי שישבתי חצי שעה, לא הצלחתי

ולדימיר בליאק:  יצא לי הרבה מאוד פעמים לפתוח "יוזרים" באזור אישי אבל הפעם לא הצלחתי

ינון אזולאי: בגדול זאת הכותרת

ינון אזולאי:  אנחנו נשמע גם את חברי הכנסת המציעים

ינון אזולאי:  לפי הסדר צריכה לדבר עאידה תומא סלימאן אבל אני מבקש לאפשר למשה סולומון כי הוא צריך לצאת לדיון בוועדת החוץ והביטחון

ינון אזולאי:  ועדת החוץ והביטחון, הוא לפני הכול

משה סולומון: אני אומר ממש בקצרה

משה סולומון:  התוודעתי לנושא הזה ואומר שבכלל הסיפור שאנחנו חיים אותו היום מול האזרחים ובכלל יוקר המחיה ומציאות שהיא מאתגרת גם ככה ועד שיש איזשהו זמן שאדם יכול לקבל החזר מס או לתאם את הדברים כדי שהוא יוכל להחזיר פחות או לקבל את מה שמגיע לו, הסרבול הזה הוא סרבול שחייבים – עם כל האתגרים שיש לרשות המס – לעשות הכול כדי שכל אזרח וכל אדם שרוצה לקבל את ההחזרים האלה יוכל לקבל ובכלל לייצר את ה-"יוזר" בצורה קלה

משה סולומון:  גם לי יש עוסק מורשה וגם שם זה מאתגר

משה סולומון:  הדבר הזה הוא דבר שגורם להחרפת הסיפור יוקר המחיה

משה סולומון:       כאמור, אני מצטרף להצעה שמועלית כאן

ינון אזולאי: תודה רבה

ינון אזולאי:  חברת הכנסת עאידה תומא סלימאן, מיוזמות ההצעה

עאידה תומא סלימאן: תודה רבה כבוד היושב ראש

ינון אזולאי: היושב בראש

ינון אזולאי:  היושב ראש הוא גפני

ינון אזולאי:  אני רק עכשיו יושב בראש

עאידה תומא סלימאן: בסדר

עאידה תומא סלימאן:  היושב בראש

עאידה תומא סלימאן:  אני חושבת שאתה פתחת ואמרת שמה שחשוב זה עניין האזרחים, האזרחים שמתקשים להיכנס

עאידה תומא סלימאן:  לא במקרה כל אחד מאיתנו כאן כחברי כנסת שאמורים לדעת קצת ולהבין בדברים האלה, גם אנחנו מתקשים להיכנס לכל הבירוקרטיה והתהליכים המסורבלים שמייצרים בעולם הדיגיטציה, במיוחד מוסדות ממשלתיים

עאידה תומא סלימאן:      לגבות כסף מהאזרח זה אף פעם לא מסורבל

עאידה תומא סלימאן:  עושים את זה במהירות

ינון אזולאי: אם נתקעים, עושים עיקול

עאידה תומא סלימאן: אכן, אם נתקעים עושים עיקול

עאידה תומא סלימאן:  אבל שהאזרח יחזיר קצת מהכסף שלו או ידע מה מצבו או לעקוב אחרי התשלומים שגובים ממנו – אז הוא צריך לעבור שבע מדורי גיהינום עד שיגיע ואולי בסופו של דבר גם לא יגיע

עאידה תומא סלימאן:      אני חושבת שהתהליך לא רק שהוא לא ידידותי להרבה מהאוכלוסיות המוחלשות או אוכלוסיות שאין להן גישה כזו, או בגלל חוסר ידע איך מתנהל העולם הזה או בגלל למשל שימוש בטלפונים כשרים להם אין אפשרות לעסוק בזה, או אנשים שהגישה שלהם למוסדות היא לא טובה

עאידה תומא סלימאן:      השאלה המהותית היא מה אפשר לעשות כדי לשנות את התהליך הזה

עאידה תומא סלימאן:  אני יודעת שיש כמה וכמה הצעות שהונחו בפניכם וכי יש את ההצעה שאתם חושבים לפתח או הולכים לכיוונה שהיא העניין של כרטיסי האשראי

ינון אזולאי: נשמע את ההצעות שלהם

ינון אזולאי:  אני מאמין שלכולם יש הצעות

עאידה תומא סלימאן: בסדר, אבל קודם אני חושבת שצריך לחשוב על פתרונות שיתאימו לכלל הקשיים ולא רק ייצרו עוד קושי אחד

עאידה תומא סלימאן:  לחשוב על קבוצות השונות כמו קבוצה שאין לה גישה לאינטרנט או הקשישים שלא יודעים להשתמש, כאשר כל קבוצה שמתקשה צריך לחשוב שהפתרון יתאים לה באופן מיוחד

עאידה תומא סלימאן:       הדבר השני שאני רוצה לדעת ואולי בהזדמנות זו נשאל בעניין החזרי המס מה צפוי, מה עם הכסף שמונח שם במוסדות המדינה שאתם יודעים שצריך להחזיר לציבור, מה נוצל עד עכשיו ועד כמה באמת הסרבול שנוצר תוקע את האפשרות לקבל את הכסף מהאזרח הפשוט

ינון אזולאי: תודה רבה

ינון אזולאי:  חבר הכנסת יעקב אשר, גם הוא מיוזמי הדיון

אדוני היושב ראש, הצטרפנו ליוזמה שלך

 אני לא רוצה להיכנס כרגע לנקודות ולטיפול הטכני

 מניסיוני בוועדות וגם בכמה חוקים שהעברנו והצלחנו בסוף להעביר, תמיד בסוף מוצאים את הבעיה במחשוב ובזה שהמדינה לא יודעת להתנהל עם זה וכולי וכולי

      אני חושב שכאשר אנחנו מדברים על דברים מהסוג הזה, החובה הראשונה של המדינה היא ברגע שרשות המיסים יודעת שיש מישהו שמגיע לו החזר, אני לא מבין למה צריך את כל הסיפור הזה שהוא יגיש בקשה מחדש, אם אתם זיהיתם דבר כזה

 הרי מה שקרה עכשיו הוא חלק מתהליך ששלחתם מעטפות ירוקות לאנשים וזה דבר טוב, אבל במקום לשלוח לו את המעטפה, שלח לו את הכסף

     הרי אתם יודעים

 אולי יש חלק מסוים שלא יודעים עליהם, אולי יש אחוז מסוים שצריך להגיש בקשה, יש חילוקי דעות, תבוא עוד פעם לשחזר את הכול ונראה

 אני חושב שהכיוון הזה הוא הכיוון הנכון

 הוא הכיוון שקודם כל אתם תעשו

 אולי צריך אחר כך להגיש הצעת חוק שאם מישהו קיבל 10 שקלים יותר, איך אנחנו דואגים שהוא יחזיר אותם, אם תהיה אצלכם טעות

 אבל למה הכול צריך תמיד ליפול על האזרח וכשזה מגיע לאזרח – וסיפר ידידי בליאק כאדם שמבין וטיפל בנושאים כאלה - אנשים מתייאשים מהר, בטח אדם שרגיל לזה, אדם קשה יום, אדם שעובד קשה

 אנשים יודעים שיש להם רואה חשבון והם סומכים עליו

     תמיד מה שקורה במדינת ישראל זה אנשים באים – גם פקידי הממשלה, ודאי אנשי רשות המיסים – באים להקל

 הם רוצים להקל ואז אומרים איך אנחנו מקלים? אם אנחנו נעשה עכשיו משהו דיגיטלי כזה או אחר, הוא יעבוד

 כשבאים לבחון איך הדיגיטלי הזה יעבוד, אומרים שיש חשש שאולי 5 אחוזים רמאים כאלה ואחרים ילכו ויעשו פישינג ואחר כך יבואו ללקוח ויגידו לו שסידרו לו או לא סידרו לו

 בגלל חמשת האחוזים האלה דופקים – סליחה על הביטוי – את כולם

 גם לגבי חמשת האחוזים האלה, אני חושב שבזמן הנכון אתה אומר לבן אדם שאף אחד לא עושה לו טובה, מה שמגיע לו - מגיע לו

 כל אחד עובד עם מישהו שהוא סומך עליו כרואה חשבון ובזה נגמר הסיפור

     (היו"ר משה גפני)     

אני חושב שהדבר הראשון שמוטל על רשות המיסים, אדוני היושב ראש, כשהם מזהים שלמישהו מגיע החזר – הם צריכים לשלוח את ההחזר בלי כל קשר לבקשה

 אחרי זה, אחרי הסינון הזה, ברור שאתם צריכים גם את המערכות שלכם לעשות בצורה כזאת שלא צריך לחזור על זה, להיכנס למקום ולהיתקע ולהקשות בבירוקרטיה כשבעצם כל המטרה שלכם הייתה להקל על הבירוקרטיה

ינון אזולאי: אדוני היושב ראש, אפשר? קודם דיברתי בלי רשות ועכשיו אני רוצה לדבר ברשותך

ינון אזולאי:  אני רוצה להוסיף

ינון אזולאי:  לפני כשנה היינו כאן ביחד בדיון עם רשות המיסים על החזרים של 3

ינון אזולאי: 6 מיליארד שקלים שמגיעים לציבור בחזרה לפי דוח מבקר המדינה

ינון אזולאי:  באה לכאן רשות המיסים ואמרה שהיא שולחת ושולחת ולא באים

ינון אזולאי:  זה רק מחזק את מה שאמר חבר הכנסת יעקב אשר

ינון אזולאי:  אלך תשלחו הודעה אלא תשלחו את הכסף ואחר כך תגידו הגשתם, חסר כאן משהו, תחזירו

הם יודעים שלאנשים מגיע כסף בחזרה

עאידה תומא סלימאן: דווקא בביטוח הלאומי יש להם את הפרוצדורה הזאת

עאידה תומא סלימאן:  אם הם רואים שגבו יותר כסף, הם מקזזים

עאידה תומא סלימאן:  הם יודעים לעשות את זה

עאידה תומא סלימאן:  אני חושבת שדווקא אתם צריכים להיות עם יכולת לעשות

ינון אזולאי: אגב, אם אתם רוצים, כנסו לאזור האישי שלכם ותעשו את זה

ושיהיה לכם בהצלחה

ולדימיר בליאק: תודה רבה אדוני היושב ראש, אכן יש לי ניסיון מסוים בתחום הזה, לא גדול, של 15 שנים

ולדימיר בליאק:  אני חייב להגיד שרשות המיסים, במיוחד בתקופת הקורונה, מאוד התקדמה בהנגשת השירותים הדיגיטליים, השירותים מרחוק לנישומים

ולדימיר בליאק:  השקתם לפני כמה שנים את השאילתה המיוחדת בשע"ם שבאמת הקלה מאוד על המייצגים, גם להוציא טופס 106 וגם לראות את המצב של הנישומים הזכאים להחזרי מס

ולדימיר בליאק:      אכן היו לנו כאן שני דיונים על דוח מבקר המדינה, על 3

ולדימיר בליאק: 6 מיליארד שקלים ודיברנו איך באמת לתקן את המצב

ולדימיר בליאק:  אמרתם בפעם הראשונה התחלתם לפנות באופן יזום לנישומים שלדעתכם זכאים להחזרי מס

ולדימיר בליאק:      אני חייב להגיד שאני פחות מתעסק עם גורלן של חברות טכנולוגיה שעלולות להיסגר

ולדימיר בליאק:  אני דואג לאזרחים

ינון אזולאי: זה מה שאמרנו

ולדימיר בליאק: אני חושב שהסרבול הזה שנוצר עכשיו הוא סרבול מיותר ואפשר לוותר עליו

ולדימיר בליאק:  המטרה שלנו היא להקל על התהליך והתהליך הוא לא תמיד קל

ולדימיר בליאק:  כמו שאמרתי, אפילו פתיחה של אזור אישי, בטח יש הרבה אזרחים - שאין להם תיק במס הכנסה ואף פעם לא הייתה להם אינטראקציה עם מס הכנסה - שלא יודעים איך להגיש דוח ובאופן טבעי הם פונים לאנשי מקצוע ואנשי מקצוע כמובן חייבים להיות מייצגים רשומים ולהחתים אותם על ייפוי כוח ויצור תהליך שכולל מספר שלבים

ולדימיר בליאק:  זה אומר לסרבל ושוב אחרי כמה שנים נחזור למצב שנקבל את דוח מבקר המדינה ונמצא שיש לנו מיליארדי שקלים שלא הוחזרו לציבור כאשר חלק גדול מהכספים האלה כבר התיישנו ואין מה לעשות איתם

ולדימיר בליאק:       אני חושב שהדיון הזה הוא חשוב וחשוב שנמצא פתרונות פרקטיים כדי להמשיך בתהליך הזה שאתם התחלתם בו והוא להנגיש את השירות לציבור

משה גפני: תודה רבה

משה גפני:  רשות המיסים

שמעון אוחיון: בוקר טוב, תודה אדוני

שמעון אוחיון:  אני סמנכ"ל שירות לקוחות ואני מופקד, בין יתר תפקידיי, על הקשר עם המייצגים

שמעון אוחיון:      הפתיח של הדיון קצת בלבל אותי וזאת מסיבה אחת פשוטה

שמעון אוחיון:  הדיון היה על שינוי תהליך בנושא של ייפוי כוח למייצגים

שמעון אוחיון:  חברי הכנסת דיברו כאן על שיפורים שרשות המיסים חייבת ומחויבת לעשות בעניין של מיצוי זכויות לאזרח

ולדימיר בליאק: אבל השינוי הזה נעשה בהקשר למיצוי זכויות

ודאי

שמעון אוחיון: כי הלקוח במרכז

משה גפני: זה נכון מה שחברי הכנסת העלו בדיון המהיר, שיש שינוי אצלכם בנושא הזה?     

שמעון אוחיון: יש שינוי ואני מיד אסביר מה השינוי

שמעון אוחיון:  לפני כן, אני רוצה לומר שאני מצטרף לקריאה שהייתה כאן

שמעון אוחיון:  אנחנו בנינו תוכנית עבודה ברשות המיסים לשנה-שנתיים הקרובות וכל מה שנאמר כאן, אנחנו הולכים לעשות

משה גפני: תתחיל מהתחלה

משה גפני:  אני לא הגשתי את הדיון המהיר הזה

משה גפני:  למה עשיתם שינויים? למה התחלתם בזה?     

שמעון אוחיון: אני אסביר

שמעון אוחיון:  אני אתחיל מהתחלה

שמעון אוחיון:  תהליך ייפוי הכוח לרישום של מייצג שמייצג למעשה, יכול להיכנס לכל מערכות המחשב שלנו ולדלות את מלוא המידע עבור הלקוח שייפה את כוחו

שמעון אוחיון:  ייפוי הכוח ניתן מתוקף כמה חוקים שאנחנו כפופים ומחויבים אליהם

שמעון אוחיון:  החוק הראשון הוא חוק השליחות

שמעון אוחיון:  חוק השיחות קובע שזכותו של אדם למנות שלוח

שמעון אוחיון:  באותו חוק יש חובות שמוטלות על צד ג' שאמור לקיים את אותה שליחות

שמעון אוחיון:  אנחנו צד ג' לצורך העניין

שמעון אוחיון:  השולח והשלוח זה המייצג והלקוח

שמעון אוחיון:  אנחנו צד ג' ועלינו יש חובות בחוק השליחות

שמעון אוחיון:      הדבר השני שיש לנו בפקודת מס הכנסה זה שמי שרשאי לייצג לקוחות ברשות המיסים, חייב להיות או רואה חשבון או יועץ מס או עורך דין

שמעון אוחיון:  אלה בעלי המקצוע היחידים שרשאים לפעול מולנו

שמעון אוחיון:  לכן, כאשר ניתן ייפוי כוח, למעשה זה צ'ק פתוח לאותו מייצג להיכנס למערכות שלנו ולעשות את כל הפעולות בשמו של הלקוח כולל לצפות בנדל"ן שלו, בשמות הילדים שלו, בהכנסה של אשתו, בהכנסה של הילדים, בכל מה שיש ופתוח היום למייצגים

עאידה תומא סלימאן: זה היה גם לפני השינוי

שמעון אוחיון: לכן ייפוי הכוח, המשמעות שלו היא משמעות קשה מבחינת הגנת הפרטיות, מבחינת חובת הסודיות

שמעון אוחיון:  אנחנו צריכים להיות מאוד מאוד אחראיים שמי שמקבל את אותה זכות להיכנס ולראות את המידע על הלקוח, הוא באמת המייצג המורשה ואנחנו צריכים להיות שקטים ורגועים - - -     

משה גפני: מה היה עד היום?     

שמעון אוחיון: אני אסביר

משה גפני: מה היה עד היום, לפני שעשיתם את השינוי? אני לקחתי מייצג, נתתי לו ייפוי כוח והוא שלח את זה באופן מקוון

משה גפני:  מה היה?      

שמעון אוחיון: היה תהליך ידני שרואה החשבון החתים את הלקוח על מסמך מקורי

שמעון אוחיון:  שלחו לנו בדואר את המסמך המקורי

שמעון אוחיון:  לקח 3 חודשים עד שהיינו קולטים את ייפוי הכוח

שמעון אוחיון:  זה היה התהליך

משה גפני: והחלטתם לשנות את זה

שמעון אוחיון: שינינו את התהליך ואמרנו שאנחנו נאפשר את המשלוח של המסמך הזה בצורה דיגיטלית כאשר האפשרות לקלוט את ייפוי הכוח - - -     

משה גפני: למה זה הקשה על הלקוחות?      

שמעון אוחיון: אני אסביר

שמעון אוחיון:  אני מיד מגיע לנקודה

משה גפני: אפשר לא להסביר לי אלא רק לתת תשובות?     

שמעון אוחיון: התשובה היא שאנחנו באנו ואמרנו שאם לקוח ביקש או מייצג העלה ייפוי כוח לתוך המערכת, אנחנו שלחנו מסרון ללקוח ואמרנו לו שלמה ביקש לרשום אותך כמיוצג, האם אתה מסכים או לא מסכים? אם אתה לא מסכים, לחצת על הכפתור וביטלת את ייפוי הכוח

שמעון אוחיון:  אם הסמכת, יכולת לאשר באותו רגע, להיכנס לאותה הזדהות - עליה דיברתם שהיא קשה והיא סבוכה - ולאשר באותו רגע

שמעון אוחיון:  ברגע שנכנסת והצלחת לעבור את ההזדהות, לחצת על הכפתור, ייפוי הכוח נקלט למוחרת

ינון אזולאי: אם הוא מצליח להגיע לזה עד למוחרת

שמעון אוחיון: זה היה התהליך

ולדימיר בליאק: אם הוא פותח את המסרון

שמעון אוחיון: אני אשלים את התהליך

שמעון אוחיון:  באנו ואמרנו שאם הלקוח לא עשה כלום, שתיקה כהודאה, ואז אחרי עשרים ימים, ייפוי הכוח ייקלט באופן אוטומטי, וזה מה שקרה

שמעון אוחיון:  אלא מה, הסתבר שאותה פריבילגיה שנתנו, אותו אמון שנתנו, אני לא רוצה לומר שאנשים קצת מעלו באמון – אנחנו גילינו תופעות לא רצויות

שמעון אוחיון:  מצאנו אנשים שלעולם לא נתנו ייפוי כוח, לא מכירים את המייצג והזינו בשמם ייפוי כוח, נכנסו למערכות שלנו, דלו את המידע והתחלנו לקבל תלונות מאנשים כי מי נתן לו ייפוי כוח

ינון אזולאי: למה לא עשיתם את זה כך שיהיה רק כן או לא? יותר פשוט – כן או לא

ינון אזולאי:  אתה אומר שילחץ על האישור ואז אתה אומר לו קח מימייה לדרך ותתחיל לקחת שק שינה כי אתה הולך לעשות טיול באזור האישי

ינון אזולאי:  אני אומר לא, תעשה רק כן או לא

שמעון אוחיון: ואם לא עשית לא כן ולא לא? מה אני עושה

ינון אזולאי: אז לא

שמעון אוחיון: זה בדיוק השינוי

ינון אזולאי: לא, זה לא בדיוק השינוי כי היום אתה אומר לו בכרטיס אשראי

ינון אזולאי:  אתה היום מוציא אותו לטיול

ינון אזולאי:  אני אומר שתעזוב אותו

ינון אזולאי:  אתה רוצה במקום האישי? תן לו להישאר במקום הנוחות שלו

ינון אזולאי:  במקום הנוחות שלו, שלחת לו, הוא אומר לך אם כן או לא, וזהו, נגמר הסיפור

ינון אזולאי:  אם הוא היה אומר כן?     

שמעון אוחיון: אם הוא היה אומר כן, אני שולח אותו להזדהות

ינון אזולאי: אני אומר שתעצור כאן

ינון אזולאי:  הוא אמר כן, לא, מהטלפון שלו, נסגר הסיפור

שמעון אוחיון: אני לא יודע מי הוא

ינון אזולאי: מה זה אתה לא יודע מי הוא? אתה לא יודע מה מספר הטלפון שלו?     

שמעון אוחיון: אני לא יודע

ינון אזולאי: תקשיב, רשות המיסים יודעת מה מספר הנעליים שלנו

ינון אזולאי:  על מה אתה מדבר     

עאידה תומא סלימאן: הסתמכת על מספר הטלפון שקיים אצלך כדי לשלוח את ההודעה

שמעון אוחיון: לא

שמעון אוחיון:  אין לי שום מספר טלפון

שמעון אוחיון:  המייצג הזין לי את מספר הטלפון ולפעמים הם שמים את מספר הטלפון שלהם ואז המסרון בכלל לא הגיע ללקוח אלא למייצג

ינון אזולאי: אבל אתה לא יודע את מספר הטלפון שלה לקוח?     

שמעון אוחיון: לא

ינון אזולאי: אין לי בעיה שתעשה פעם אחת שהוא נכנס ואתה אומר שייתן את כל פרטי הלקוח

עאידה תומא סלימאן: בתהליך הקודם שלחתם להם עדכונים

עאידה תומא סלימאן:  יש לכם מספרי טלפון

ינון אזולאי: אם הוא חייב לך כסף, אתה יודע להגיע אליו?     

משה גפני: ינון, תעצור רגע

משה גפני:  מה שיקרה בסוף זה שאתם הגשתם בקשה לעשות את הדיון המהיר כדי להקל על הלקוחות ובסוף אנחנו נצא מכאן בהחלטה שדווקא מה שרשות המיסים עשתה, היא עשתה טוב

משה גפני:       ירון גינדי, אתה דיברת איתי בשבוע שעבר

משה גפני:  אתה מייצג

משה גפני:  את הנשיא לשכת יועצי המס ומייצג את הלקוחות

משה גפני:  תגיד לי מה לפי דעתך היה לא טוב קודם או לדעתך היה טוב, מה קרה בשינוי והאם הגעת לאיזושהי מסקנה שמה שחברי הכנסת העלו אפשר לפתור את הבעיה הזאת

משה גפני:  אתה מייצג

משה גפני:  אנחנו לא אנשי מקצוע

ירון גינדי: בוקר טוב

ירון גינדי:  בפגישה הראשונה שלי עם שלמה אוחיון עת נכנס לתפקיד סמנכ"ל, הנושא הראשון שהעליתי בפניו הוא נושא ייפויי הכוח

משה גפני: זה תפקיד חדש?     

שמעון אוחיון: לא

שמעון אוחיון:  שבע שנים

ינון אזולאי:  כבר יש על זה התיישנות

ירון גינדי: באמת היינו בתהליך שבו ייפויי הכוח, לקח לנו לקלוט אותם 3 חודשים

ירון גינדי:  מאז נעשה כמובן שינוי

ירון גינדי:  לפני כחודשיים רשות המיסים החליטה שאכן הלקוחות יצטרכו לאשר את ייפוי הכוח באמצעות האזור האישי וזה דבר שפגע בציבור באופן דרסטי, גם בנו יועצי המס, גם באחינו רואי החשבון וגם בציבור בכלל

ירון גינדי:  דרך אגב במאמר מוסגר, למרות שאנחנו מתפרנסים מהחזרי המס יפה מאוד – אני אומר משהו שהוא בניגוד לאינטרסים שלי – אני חושב שראוי יהיה שרשות המיסים תחזיר לציבור את החזרי המס שמגיע לו

אני חושב שבדיון הזה כרגע זה הדבר החשוב ביותר

 תחזירו

 אתם יודעים למי אתם חייבים

 תחזירו

ירון גינדי: נא לא לדאוג לנו

ירון גינדי:  יש לנו מספיק פרנסה

ירון גינדי:      אני רוצה להגיע לשורש העניין

ירון גינדי:  בחודשיים האחרונים אנחנו באנו לרשות המיסים ואמרנו להם שהם פוגעים בציבור בכך שאתם מבקשים ממנו תהליך הזדהות

ירון גינדי:  אמרנו להם שזה בעייתי מאוד ולמרות שאתם חושבים שהאזור האישי הוא קל, האזור האישי ממש לא קל

ירון גינדי:  הצגתי בפני שלמה אוחיון מקרים של לקוחות שלי שמגיעים, מנכ"לים של חברות טכנולוגיה, כשאני בא להחתים אותם על ייפוי כוח ואני מבקש מהם להיכנס לאזור האישי ולעשות את זה – כמה הם טכנולוגיים, הם לא מצליחים לעשות את זה

ירון גינדי:       אמרתי לשלמה דבר פשוט מאוד

ירון גינדי:  תדע שאתה אחראי על העלאת יוקר המחיה

ירון גינדי:  הוא שאל למה

ירון גינדי:  אמרתי לו כי אני כיועץ מס שעכשיו צריך להיכנס עם הלקוח שלי לאזור האישי ולעזור לו, אני הולך להעלות לו את המחיר

ירון גינדי:  הרי אני צריך עכשיו להוסיף מישהי שתלווה אותו ותעזור לו ותסייע לו להיכנס לאזור האישי

ירון גינדי:  אתה חושב שאני עושה את זה בחינם? לא

ירון גינדי:  אני אעלה את שכר הטרחה שלי

ירון גינדי:  אני לא עושה את זה בחינם

ירון גינדי:      אחרי ששלמה הבין את שתי הנקודות האלה, הסתכלתי גם על הצד השני ומה ראיתי בצד השני? אני מגיע לשדר ללקוח שלי מע"מ רגיל ופתאום נופל לי ייפוי הכוח ואני לא יכול לשדר לו מע"מ

ירון גינדי:  למה? כי נכנס מישהו אחר שבכלל לא יודע איך גנב את ייפוי הכוח של הלקוח, זרק אותי ואני מייצג את הלקוח כבר שלושים שנים – ודרך אגב, זה מה שאני עושה בשלושים השנים האחרונות, אני עושה רק את זה, אני לא יושב הרבה רק בוועדת הכספים, אבל אני הרבה בוועדת הכספים ומייצג שכירים ועצמאים – והפיל לי בכלל את ייפוי הכוח

ירון גינדי:  אני מנסה להגיש לאותו נישום מע"מ או מס הכנסה או לייצג אותו ואני לא מייצג ואז אני מאחר לו במע"מ, אני מאחר לו במס הכנסה, הלקוח מקבל קנסות כי מישהו גנב לי את הייצוג

ירון גינדי:       ראינו גם את הדברים האלה

ירון גינדי:  ראינו גם תופעות אחרות שבאמת עלו ייפויי כוח למערכת והם בכלל לא חתומים על ידי יועץ מס או רואה חשבון ואנשים כמובן בכלל לא ידעו שהם מיוצגים

ירון גינדי:  אז חשבנו מה האיזון הנכון שלא ייעשה באמצעות האזור האישי

ירון גינדי:  בחודשיים האחרונים אנחנו יושבים רבות עם רשות המיסים ורשות המיסים העלתה רעיון ואמרה שהיא תשלח לכל מי שחתם לכם על ייפוי כוח והעליתם אותו לאתר, היא תשלח לו מסרון – דרך אגב, אם אנחנו יכולים לשלוח לו את המסרון, אנחנו לא צריכים שרשות המיסים תשלח לו, אני יכול לשלוח לו את זה גם במייל, אני יכול לשלוח לו גם ב-ווטסאפ או ב-סמס – הוא ייכנס לתוך אזור ברשות המיסים שהוא לא האזור האישי, בלי הזדהות ובלי כלום

ירון גינדי:  הוא ירשום במקום הזה את השם שלו ואת מספר תעודת הזהות שלו, הוא ירשום את מספר הזהות שלי כמייצג את מספר המייצג, הוא ירשום את פרטי כרטיס האשראי שלו, הוא יעשה אנטר ובאותו רגע אני מיוצג מבלי ה-וויה דולורוזה של האזור האישי

למה כרטיס אשראי?     

ינון אזולאי: לגבי הנושא של כרטיס האשראי

ינון אזולאי:  זה כבר הוכח שזה לא הצליח

ינון אזולאי:  אנחנו מדברים בתיאום מס

ינון אזולאי:  תיאום מס פעם, בשיטה הישנה, היו מספר שאלות ואתה יכול לעשות

ינון אזולאי:  היום אם אתה עושה את זה באופן עצמאי, שוב אזור אישי, מסורבל, אותו דבר ואם זה על ידי מייצג, זה בדיוק מה שירון אומר שגם עם כרטיס האשראי

ינון אזולאי:  גם על זה קיבלנו הרבה פניות והרבה בעיות שיש איתם

ינון אזולאי:  כולם מתלוננים שתיאום מס שאדם ודאי שאדם יכול לשבת ולעשות את זה לבד אבל אתה רואה שגם הוא מגיע לאותו מצב

ינון אזולאי:  מה שאנחנו הולכים לעשות זה בדיוק להחזיר את אותו סיפור, איך שזה התחיל

ינון אזולאי:  מחזירים אותו לאותו פתרון שאתם רוצים להביא

ינון אזולאי:  מה שקרה זה שסרבלנו את המערכת שוב

ינון אזולאי:  אני לא בטוח, ירון, שהסיפור של כרטיס האשראי

ינון אזולאי:  אם אין לו כרטיס אשראי, אומרים לו גש לשם ותקבל קוד

ינון אזולאי:  אם הוא ניגש לשם ומקבל קוד, הוא כבר ישב לעשות את תיאום המס

ירון גינדי: יש לו כמה אופציות

ירון גינדי:  אני לא אוהב את כרטיס האשראי

ירון גינדי:  היה לנו שיח עם רשות הסייבר ושלמה יאמר מה עלה שם ולמה רשות הסייבר הגבילה את הנושא הזה של כרטיס האשראי

ירון גינדי:  אני מאוד לא אוהב את זה ואני חייב להגיד זאת, למרות שכאשר בדקנו 90 אחוזים מההזדהות באזור האישי כן נעשתה באמצעות כרטיס אשראי למרות שיש לה גם דברים אחרים להזדהות באמצעותם

ינון אזולאי: ואם הכרטיס על שם אשתו? יש הרבה זוגות שלבעל אין כרטיס אשראי אלא רק לאישה או הפוך

ירון גינדי: אני מסכים איתך ותכף שלמה יציג גם אפשרויות אחרות

ירון גינדי:  האפשרויות האחרות הן שהוא יתקשר למוקד והמוקד יזהה אותו וייתן לו אפשרות באותו זיהוי להיכנס פנימה

ירון גינדי:  אזרחים מעל גיל 65, זה יהיה הפוך - רשות המיסים תתקשר אליהם ותזהה אותם וזאת כדי להקל עליהם את התופעה

ירון גינדי:       היינו צריכים כאן לעשות איזשהו איזון

ירון גינדי:  אם רשות הסייבר תמצא אמצעי אחר שהוא לא כרטיס אשראי, אנחנו מאוד מאוד נשמח

ירון גינדי:  ביקשנו את זה גם מרשות המיסים

ירון גינדי:      דבר אחד אחרון

ירון גינדי:  אני לא הבנתי דבר אחד

ירון גינדי:  בנושא הדיון נאמר שההליך הזה פוגע בחברות הטכנולוגיה

ירון גינדי:  אין לי מושג איך הן קשורות לעניין

ירון גינדי:  ייפוי כוח נותנים או ליועץ מס או לרואה חשבון

ינון אזולאי: אנחנו רוצים לדאוג לאזרחים

ירון גינדי: ברור

ינון אזולאי: אם ייתנו את המענה לזה, הכול יהיה בסדר

ינון אזולאי:  אגב, אם כרטיס אשראי לא יעזור, הולכים ל-DNA?     

משה גפני: הכותרת היא לא נושא הדיון ממש

משה גפני:  מה אפשר לעשות בלי כרטיס אשראי?     

שמעון אוחיון: כרגע זה כלי הזיהוי הכי קל שמצוי ורווח

שמעון אוחיון:  וגם, בדקנו סטטיסטית, נעשה בו שימוש הרי גדול בהזדהות

ינון אזולאי: למה לא תעודת זהות עם תאריך הנפקה?     

שמעון אוחיון: רשות הסייבר לא מאשרת אותו

שמעון אוחיון:  הוא כבר לא כלי זיהוי חד ערכי

משה גפני: מה לא כלי זיהוי?     

שמעון אוחיון: תאריך הנפקת תעודת זהות

גיל יהלום: מאז נגנבו נתונים מחברת הביטוח שירביט, יש מאות אלפי פרטי תעודות זהות אצל אלה שגנבו אותם כך שזה כבר לא אמצעי זיהוי הולם

שמעון אוחיון: רשות הסייבר לא אישרה אותו

משה גפני: ומה יקרה כשיגנבו את כרטיסי האשראי?     

ינון אזולאי: אמרתי, יעברו ל-DNA

עאידה תומא סלימאן: מה זה יגנבו? אתה יודע כמה חברות מתעלקות על כרטיסי האשראי?      

שמעון אוחיון: אדוני, אני דווקא רוצה להתחבר למה שנאמר כאן בפתיח

שמעון אוחיון:  הוזכר כאן מבקר המדינה

שמעון אוחיון:  ניסיתי לומר את זה קודם

שמעון אוחיון:  השאיפה שלנו כרשות המיסים היא שכל מה שנאמר כאן שבמקום שיגישו את הדוחות באמצעות חברות, ישלמו עשרים אחוזים שכר טרחה מתוך ההחזר שמגיע להם, אנחנו נזהה את האנשים כפי שעשינו השנה

שמעון אוחיון:  השנה זיהינו 77 אלף אנשים שמגיע להם עבור שנת 2016 שעמדה לקראת התיישנות, ושלחנו אליהם מכתבים

שמעון אוחיון:      תשאלו למה אתם לא שולחים אתה כסף אלא שולחים מכתבים אבל הסברנו בשתי הוועדות שהתקיימו כאן ואמרנו שלא כל המידע מצוי ברשותנו

שמעון אוחיון:  למשל השקעות בניירות ערך, אנחנו לא יודעים

שמעון אוחיון:  השקעות בחוץ לארץ, אנחנו לא יודעים

שמעון אוחיון:  לכן חשוב לנו שהלקוח יבוא ויאמר אלה ההכנסות שלי

שמעון אוחיון:  מה שאנחנו נעשה, אנחנו נבנו לו כבר בתוך הטופס של החזר המס את כל הנתונים שידועים לנו, נגיד לו שזה מה שאנחנו יודעים עליך, בוא תוסיף מה שאני לא יודע, תחתום, תגיש

משה גפני: ואז מה יקרה?     

שמעון אוחיון: אז הוא יקבל את הכסף

אבל איך הוא יחתום ואיך הוא יגיש?      

שמעון אוחיון: פעם בשש שנים עושים פעם אחת

שמעון אוחיון:  זה לא משהו שעושים כל יום

שמעון אוחיון:  עושים אותו פעם אחת בחיים וזהו

שמעון אוחיון:  פעם אחת בחיים אנחנו נעזור לו דרך המענה הטלפוני

כשאדם חותם, אתה בודק אותו אחר כך אם יש לו דברים אחרים?     

שמעון אוחיון: לא

שמעון אוחיון:  לשכירים לא

שמעון אוחיון:  לעצמאים כן

אז למה אתה צריך את ההתחייבות הזאת?     

שמעון אוחיון: כי לפעמים אין לי מידע

שמעון אוחיון:  אם יתקבל עכשיו מידע שהיו לו הכנסות, אני אעמיד אותו לדין? עדיף להסיר מכשול בפני עיוור ולתת לו שיחתום, שיגיד אלה הכנסותיי

משה גפני: זה לא פתרון

דוד רפאל ציקוושוילי: שלום

דוד רפאל ציקוושוילי:  אני עבדתי ברשות המיסים בחוליה 17

דוד רפאל ציקוושוילי:  היום אני מנכ"ל של חברה להחזרי מס

משה גפני: מה אתה מציע?      

דוד רפאל ציקוושוילי: אני מציע זיהוי כמו בביטוח לאומי או זיהוי כמו בחברות ביטוח למיניהן עם כרטיס קופת חולים ודברים כאלה

דוד רפאל ציקוושוילי:  אני חייב כאן איזשהו משהו שיש אותו לכל אזרח במדינה

דוד רפאל ציקוושוילי:  אני לא כאן בשביל האנשים של האשראי

דוד רפאל ציקוושוילי:  הבאנו את ההצעה הזאת לדיון לא בשביל האנשים של האשראי

דוד רפאל ציקוושוילי:  האנשים של האשראי, אני יכול עוד להסתדר איתם

דוד רפאל ציקוושוילי:  מי שאי אפשר להסתדר איתם, במיוחד שאנחנו אחרי לתקופת קורונה, אלה אותם אנשים שגרים למשל ביישובי ספר, משכו המון פנסיות בשנים האחרונות ומגיע להם החזרים על כך

דוד רפאל ציקוושוילי:  הם לא יכולים לקבל אם אין להם אשראי כי הם לא משלמים מס במשכורת ואין להם אשראי, אז הם צריכים לנסוע למס הכנסה

דוד רפאל ציקוושוילי:  אותו אזרח לא ייסע למס הכנסה רק כי אני אמרתי לו שיכול להיות שמגיע לו החזר מס

דוד רפאל ציקוושוילי:  אנחנו כאן בשביל האנשים האלה

דוד רפאל ציקוושוילי:  העניין של האשראי, זה פותר

דוד רפאל ציקוושוילי:      בנוגע לתאריך הנפקת תעודת זהות

דוד רפאל ציקוושוילי:  בשלב השני באזור האישי כיום הם כן מבקשים תאריך הנפקת תעודת זהות

דוד רפאל ציקוושוילי:  זאת אומרת שזה כן איזשהו פרט מזהה

אליזבטה דולקרט: נכון להיום אנחנו דנים על כך שמס הכנסה הולך לחלק את הכסף לאזרחים

אליזבטה דולקרט:  המהלך הזה מדבר רק על השכירים, על הפנסיונרים

ולדימיר בליאק: לא, זה לא לחלק

ולדימיר בליאק:  זה להחזיר לאזרחים את מה שמגיע להם

אליזבטה דולקרט: כן

אליזבטה דולקרט:  להחזיר לאזרחים

זאת לא מתנה

משה גפני: מה את מציעה?     

אליזבטה דולקרט: אני מציעה לבטל את זה לגמרי עד שיש פתרון שלא פוגע באף אחד ולעשות את זה מיידית

משה גפני: לבטל את מה?     

אליזבטה דולקרט: לבטל את ההזדהות האקטיבית

ינון אזולאי: לחזור למצב הקודם

אליזבטה דולקרט: בדיוק

אליזבטה דולקרט:  עד שאין פתרון, להחזיר את המצב הקודם

אליזבטה דולקרט:  זה דחוף

אליזבטה דולקרט:  הנושא של הדיון, מה שהעלו חברי הכנסת היקרים ואנשי הוועדה זה שבעצם צריך להחזיר כסף

אליזבטה דולקרט:  מערכת מס הכנסה היא מסובכת והיא תהיה מסובכת

אליזבטה דולקרט:  אנשים רגילים צריכים עזרה של יועצי מס ושל עובדי יועצי מס

אליזבטה דולקרט:  כרגע מתנהלים כאילו אין לנו לגיטימציה להיות בשוק הזה ולעזור לאנשים האלה להחזיר את הכסף

אליזבטה דולקרט:  עד שמס הכנסה בעוד עשרים שנים לא יהיה במצב שבאמת הכול יהיה נגיש וקל, אנחנו קיימים, אנחנו עוזרים, ולאנשים יש לגיטימציה לפנות אלינו ולנו יש לגיטימציה לעזור להם

אליזבטה דולקרט:  כרגע האנשים מאוד סובלים ולא יכולים לקבל החזר מס

אליזבטה דולקרט:  מדובר בפנסיונרים

אליזבטה דולקרט:  אני יכולה לספר לכם על מקרים הזויים

אליזבטה דולקרט:  אנשים שאין להם מסגרת וכרטיס אשראי סובלים

אליזבטה דולקרט:  כל מעוטי היכולת, כל מי שלא יכול להגיע פיזית למס הכנסה וחייבים להפסיק את זה

פליקס רייזמן: אני מייצג את לשכת רואי חשבון

משה גפני: אני מבקש רק הצעות

פליקס רייזמן: אני רוצה לציין דבר אחד מאוד מאוד חשוב

פליקס רייזמן:  נוצר כאן מצב אבסורדי

פליקס רייזמן:  אנחנו כרואי חשבון כפופים לאתיקה ורגולציה, לקוח חותם לנו על ייפוי כוח ורשות המיסים אומרת לא, אני לא מאמינה לך

פליקס רייזמן:  זה מצב אבסורדי ולא מתקבל על הדעת

פליקס רייזמן:      הצעה לפתרון

פליקס רייזמן:  אנחנו מבקשים לבטל את זה לחלוטין או לבוא בדין ודברים איתנו ולמצוא משהו ביניים שיפתור לנו את הבעיה

לבטל ולבוא בדברים

אליזבטה דולקרט: בדיוק

אליזבטה דולקרט:  קודם מבטלים ואז באים בדברים

ולדימיר בליאק: אני חושב שמה שחשוב זה לא להמציא עכשיו פתרונות חדשים אלא למצוא את הדרך הכי קלה והכי נגישה כדי שאנשים יקבלו את הכסף

ינון אזולאי: שני דברים

ינון אזולאי:  קודם כל, אם יש לך נתון בכמה רמאים מדובר

ינון אזולאי:  כמה תפסתם

ינון אזולאי:  אם תפסתם חמישה אחוזים, זה אחרת

ינון אזולאי:  רמאי הוא רמאי

ינון אזולאי:  אני אומר שכל פתרון שתגיעו אליו, בסופו של דבר מבחינתנו יהיה מקובל גם על יועצי המס, גם על רואי החשבון, שלא יחול עד שלא ייכנס למערכות

ינון אזולאי:  אי אפשר להגיד להם בעוד חודש וחצי שנכניס בעוד חודשיים

ינון אזולאי:  זה לא יהיה

ינון אזולאי:  מה שחשוב שיהיה, שלמה, קודם כל להכין את המערכת שתהיה מוכנה ותגיד מחר בבוקר אני נכנס לזה

משה גפני: מר אוחיון מרשות המיסים, אנחנו מבקשים לחזור לשיטה הקודמת

משה גפני:  לבטל את השיטה החדשה ולחפש דרכים אחרים

משה גפני:  אנחנו מבינים את הרצון הטוב שלכם למנוע את הנזקין שעלולים להיגרם כתוצאה מהשיטה הישנה, אבל צריך לראות בכמה מדובר

משה גפני:  אם תבואו ותגידו שמדובר כאן במכת מדינה, נדון על זה מחדש

משה גפני:  אבל כל עוד זה לא קורה, כל עוד המצב הוא שתמיד יש רמאים בכל קבוצה או בכל חברה, לא כל הציבור צריך לסבול מכך

משה גפני:      לכן אנחנו מחליטים שתחזרו לשיטה הישנה ותבדקו את הנתונים

משה גפני:      אנחנו גם דורשים שמי שאתם יודעים שהוא זכאי להחזר מס, לתת לו את החזר המס

משה גפני:  לשלם לו את זה

משה גפני:  שלא נבוא אחר כך ונגלה שיש מיליארדי שקלים ששייכים לאזרחים והם בקופת האוצר

ולדימיר בליאק: חלקם התיישנו

משה גפני: כן והם לא מגיעים לאנשים

משה גפני:  לכן ההחלטה שלנו היא כזאת

משה גפני:  כל פתרון אחר שתביאו שהוא גם ימנע את הרמאות והוא גם יקל על האזרחים, אנחנו נקבל אבל כל עוד זה לא קורה, אנחנו מבקשים להישאר בשיטה הישנה

שמעון אוחיון: אני חייב לומר שלא נוכל לעמוד במה שאדוני מבקש, בלוחות הזמנים הקצרים

שמעון אוחיון:  לשנות היום את המערכת ולהפוך אותה למצב הקודם, לעשות ריסטרט, זה ייקח לנו לפחות 3 חודשים

שמעון אוחיון:  בדקתי את זה אתמול, לפני באתי לדיון בוועדה

ולדימיר בליאק: וכמה זמן לקח לכם לסרבל אותה?     

שמעון אוחיון: לא

שמעון אוחיון:  ממש לא סרבלנו

ולדימיר בליאק: בטח שסרבלתם

עאידה תומא סלימאן: על זה הדיון

שמעון אוחיון: לקח לנו מיולי עד דצמבר

שמעון אוחיון:  5 חודשים

ולדימיר בליאק: אבל המערכת הקודמת היא לא חדשה

ולדימיר בליאק:  היא כבר הייתה

ולדימיר בליאק:  5 חודשים לחזור, זה לא נשמע לי סביר

שמעון אוחיון: אני לא איש מחשבים אבל כשאתה נכנס ועושה תיקון של מערכת - - -     

ינון אזולאי: שלמה, אני חייב להגיד לך שזאת תופעה שקורית ברשות המיסים

ינון אזולאי:  כל פעם הם רוצים לייעל אבל מסרבלים

ינון אזולאי:  כל פעם שאנחנו באים ואומרים להם, הם אומרים שהכול טכנולוגי, לוקח לנו 3 חודשים

ינון אזולאי:  ואז מה קורה? אז שוכחים

ינון אזולאי:  אחר כך באים ואומרים שהם בתוך התהליך ולא יכולים להחזיר אחורה

הכול נופל על האגף הטכנולוגי

ינון אזולאי: ואז מה קורה? אותו לקוח, האדם בקצה, הוא זה שבסופו של דבר משלם את המחיר

אבל יש לזה תרופה

 אדוני היושב ראש, יש תרופה לזה

 אם הם יתחילו עכשיו קודם כל להחזיר לאנשים לפני שהם שואלים אותם

 קודם כל תחזיר לאנשים את הכסף

 ייקח לכם במחשוב פחות זמן

שמעון אוחיון: הפתרון שאנחנו הצענו עם כרטיסי האשראי יהיה פחות זמן

ינון אזולאי: אבל אמרתי לך שעם תיאום מס זה לא עובד

ינון אזולאי:  אני קיבלתי תלונות

משה גפני: זאת עמדתנו

משה גפני:  אנחנו אומרים לכם אותה

משה גפני:  זאת ההחלטה

משה גפני:  אנחנו מבקשים שתחזרו לשיטה הישנה

משה גפני:  תבואו ותגידו שיש הצעות טובות יותר, תבואו ותגידו אותן

משה גפני:  אני אומר שצריך לשלם את ההחזרים ולא לעשות את כל הסרבול הזה

ולדימיר בליאק: יש שיטה מסוימת של ייפוי כוח לעצמאים

ולדימיר בליאק:  זו שיטה שעובדת עשרות שנים

ולדימיר בליאק:  אני לא מוצא סיבה למה לשכירים השיטה תהיה אחרת

ינון אזולאי: עכשיו הוא ישנה גם אותה

ינון אזולאי:  אל תדאג

ולדימיר בליאק: אותו דין גם לעצמאים וגם לשכירים

אדוני היושב ראש, אני מציע להוסיף להחלטה שלך עוד רכיב אחד

 עד שאתם חוזרים למתכונת הישנה כמו שסיכם היושב ראש, כרגע תחזירו לאנשים כפי שאתם יודעים

משה גפני: אמרתי את זה

בלי המערכת

משה גפני: אמרתי את זה

אליזבטה דולקרט: כרגע המייצגים לא מטפלים במקרים חריגים, הם שולחים את כולם למס הכנסה

אליזבטה דולקרט:  אני מבקשת, עד שיש פתרון כלשהו, שיטפלו במקרים החריגים ושיקלטו וייתנו מענה

אליזבטה דולקרט:  זה משהו שהם יכולים לעשות מיידי וחייבים לעשות מיידי

משה גפני: תודה

משה גפני:  זה דיון מהיר

משה גפני:  אני צריך להניח את המסקנות על שולחן הכנסת

משה גפני:  זאת עמדתנו

משה גפני:  אתה אומר שצריך 3 חודשים

משה גפני:  אני לא מבין למה

שמעון אוחיון: הפתרון יותר קצר

משה גפני: אנחנו לא מקבלים את הפתרון עם כרטיסי האשראי

ינון אזולאי: זה לא פתרון

ינון אזולאי:  אנחנו לא מקבלים אותו

משה גפני: לא מקבלים את זה

משה גפני:  זאת עמדתנו

משה גפני:  אני מבקש שתבצעו את זה

משה גפני:  אתה תגיד שאי אפשר לבצע אלא רק 3 חודשים, אז יתברר פתאום בדיעבד שכאשר אתם מעוניינים, אפשר לעשות את זה יותר קצר

משה גפני:      אנחנו מבקשים שתעשו את זה באופן מיידי

משה גפני:  זאת ההחלטה שלנו

משה גפני:  זאת הבקשה של חברי הכנסת שהגישו את הדיון המהיר

משה גפני:  אנחנו מבקשים לשלם לאנשים את החזרי המס

משה גפני:  אני מניח את המסקנות הללו על שולחן הכנסת ואני מאוד מבקש שתתייעלו

משה גפני:  אנחנו בכל אופן נמצאים ב-2023

משה גפני:  אני זוכר כאן דיונים שהסברתם לנו למה בעידן המחשוב – לא תמיד רציתי מקוון, רציתי בכל מיני אופנים אחרים – הכול ירוץ מהר בלי שום בעיה בלחיצת כפתור

משה גפני:  אז בבקשה, לחיצת כפתור

משה גפני:      תודה רבה

משה גפני:  אני מבקש להביא את המסקנה ולהניח אותה על שולחן הכנסת

משה גפני:       אני מודה לכם

משה גפני:  תודה רבה